Diari Oficial de la Generalitat Valenciana


Sumari del DOGV 7425, del 17-12-2014 (2014/11761)

ACORD de 12 de desembre de 2014, del Consell, pel qual es declara l'ocupació urgent dels béns i drets subjectes a l'expedient d'expropiació forçosa de l'Ajuntament de Rafelguaraf instruït per a l'execució del projecte de carril bici i de vianants Rafelguaraf - Riu Rau.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7425

Data del DOGV
:   17-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11004


Data del document
:   12-12-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Acord

Descriptors 

:   * Conselleria de Presidència i Agricultura, Pesca, Alimentació i Aigua

ACORD de 12 de desembre de 2014, del Consell, pel qual es declara l'ocupació urgent dels béns i drets subjectes a l'expedient d'expropiació forçosa de l'Ajuntament de Rafelguaraf instruït per a l'execució del projecte de carril bici i de vianants Rafelguaraf - Riu Rau. [2014/11864]  
El Consell, en la reunió del dia 12 de desembre de 2014, va adoptar l'acord següent:  
  
Antecedents de fet  
Primer. En la sessió plenària de l'Ajuntament de Rafelguaraf de 25 de març de 2014 es va aprovar el projecte «Carril bici i de vianants Rafelguaraf - Riu Rau».  
Segon. Es va formalitzar l'acta de replantejament del projecte, en la qual es va comprovar que els terrenys són aptes per a executar les obres i coincidixen amb els descrits en el projecte, i consta la viabilitat d'este en el terreny a expropiar.  
Tercer. La relació concreta i individualitzada dels béns i drets objecte d'expropiació es va aprovar inicialment en la sessió plenària de l'Ajuntament de Rafelguaraf de 27 de maig de 2014 i va ser sotmesa a informació pública durant el termini reglamentari per mitjà d'anunci publicat en el Butlletí Oficial de la Província de València número 152, de 28 de juny de 2014, i en el diari Levante de 25 de juny de 2014, i es va dur a terme la notificació individualitzada a tots els interessats en compliment d'allò que preceptuen els articles 18 a 21 de la Llei d'Expropiació Forçosa; articles 17 i 18 del reglament; i article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. No s'han formulat al·legacions sobre la procedència de l'ocupació o disposició dels béns i el seu estat material o legal, així com per a la rectificació o esmena d'errors comesos en la relació que s'ha fet pública.  
  
Quart. En la sessió plenària de l'Ajuntament de Rafelguaraf de 30 de setembre de 2014 es va aprovar definitivament la relació dels béns i drets afectats per l'expropiació forçosa per a l'execució del projecte de referència.  
Quint. La sol·licitud d'urgent ocupació dels béns i drets afectats per l'expropiació es va formular en la sessió plenària de l'Ajuntament de Rafelguaraf de 30 de setembre de 2014, fonamentada en les raons següents:  
«Motius de seguretat viària, ja que amb l'execució del carril bici i de vianants es pretén donar solució al greu problema que suposa la comunicació entre el nucli urbà principal de Rafelguaraf i la pedania del Riu Rau, que dista uns 700 metres lineals, perquè les persones que tenen necessitat de desplaçar-se a peu per a assistir a la majoria de servicis, tant educatius, sanitaris, administratius, comercials i de qualsevol tipus, han de fer-ho per la carretera estreta i sense voreres de l'antiga VV-1129 (Carcaixent-la Pobla Llarga-Rafelguaraf-l'Ènova), el que suposa a més un problema de seguretat viària».  
Sext. Consta implícita la declaració d'utilitat pública i la necessitat d'ocupació dels terrenys afectats per l'aprovació del projecte tècnic referit, segons l'acord plenari de l'Ajuntament de Rafelguaraf de data 27 de maig de 2014, i en l'expedient administratiu consta, a més, la retenció de crèdit d'acord amb el que establix l'article 52.1 de la Llei d'Expropiació Forçosa.  
Sèptim. Queda acreditat el trasllat de la sol·licitud de declaració de l'ocupació urgent als interessats els béns dels quals puguen resultar afectats per l'esmentada declaració.  
  
Fonaments de dret  
I. L'Ajuntament de Rafelguaraf té capacitat jurídica per a acordar l'expropiació dels béns afectats a un fi d'utilitat pública o interés social, d'acord amb l'article 2.1 de la Llei d'Expropiació Forçosa, en relació amb l'article 4 de la Llei 7/1985, de 2 d'abril.  
  
II. L'article 94 del text refós de les disposicions legals vigents en matèria de règim local, aprovat pel Reial Decret Legislatiu 781/1986, de 18 d'abril, disposa que «les obres compreses en els plans d'obres i servicis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis en ells compresos als efectes de la seua expropiació forçosa».  
  
III. L'article 52 de la Llei d'Expropiació Forçosa, i concordants del seu reglament, preveuen la possibilitat de declarar, excepcionalment, la urgent ocupació dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi establixen.  
IV. La declaració d'urgent ocupació, que segons l'article 56 del Reglament d'Expropiació Forçosa ha d'estar degudament motivada, ve justificada en el quint antecedent de fet.  
V. D'acord amb l'annex I, apartat B.4.3, del Reial Decret 3318/1983, de 25 d'agost, es van traspassar a la Generalitat les competències sobre la declaració d'urgent ocupació dels béns afectats per expropiacions forçoses en expedients instruïts per les corporacions locals. La competència per a formular esta declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, de la Generalitat, del Consell.  
  
VI. L'acord que declare la urgent ocupació dels béns afectats haurà de publicar-se en el Diari Oficial de la Comunitat Valenciana, als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació expropiant, al·legacions només als efectes d'esmenar possibles errors que s'hagen patit al detallar els béns afectats per la urgent ocupació.  
En el present expedient s'han complit totes les prescripcions legals contingudes en les disposicions abans mencionades, i s'ha tramitat el procediment d'acord amb la legislació vigent en la matèria.  
  
Per tot això, i a proposta del conseller de Presidència i Agricultura, Pesca, Alimentació i Aigua, el Consell  
  
ACORDA  
  
Declarar l'ocupació urgent dels béns i drets que a continuació s'indiquen, afectats per l'expedient expropiatori instruït per l'Ajuntament de Rafelguaraf, per a l'execució del projecte «Carril bici i de vianants Rafelguaraf - Riu Rau».  
  
Relació de béns afectats  
  
Finca número 1  
Propietària: María Dolores Catalá Torres, DNI 81910321F. Domicili a Rafelguaraf, avinguda Ribera Alta, número 8,1r. Referència cadastral 90280B606196204805CB. Situació: polígon 7, parcel·la 77. S'expropia el ple domini de 138,94 metres quadrats. Classificació urbanística: sòl no urbanitzable. Ús: vial d'ús públic, destinat a carril bici i de vianants. Límits: nord, parcel·la 79; est i sud, resta de la parcel·la de la qual se segrega, i oest, carretera Reial de Carcaixent. Títol d'adquisició: 100 % (totalitat) del ple domini amb caràcter privatiu, per títol de donació, en virtut d'escriptura pública autoritzada pel notari Joaquín Casanova Ramis, a Xàtiva, el dia 1 d'abril de 1996. Inscrita el 30 d'octubre de 1996 en el Registre de la Propietat de Xàtiva número 1, tom 879, llibre 54, de Rafelguaraf, foli 176, finca 885,inscripció 4a.  
  
  
Finca número 2  
Propietaris: Rosario Castelló Sanchis, DNI 86572607W. Domicili a València, avinguda de l'Antic Regne de València, número 23; Clara, Margarita i Fernando Carbonell Castelló. Referència cadastral 94583X322250319277EU. Situació: polígon 7, parcel·la 79. S'expropia el ple domini de 595,5 metres quadrats. Classificació urbanística: sòl no urbanitzable. Ús: vial d'ús públic, destinat a carril bici i de vianants. Límits: nord, parcel·la 82; est, parcel·la de la qual se segrega; sud, parcel·la 77, i oest, carretera Reial de Carcaixent. Títol d'adquisició: Rosario Castelló Sanchis, 83,3333 % (5/6) del ple domini amb caràcter privatiu, per títol de liquidació societat conjugal, en virtut d'escriptura pública autoritzada pel notari Antonio Donderis, de Villanueva de Castellón, el dia 16 d'abril de 1991; Clara Carbonell Castelló, 5,555556 % (1/18); Margarita Carbonell Castelló, 5,555556 % (1/18); i Fernando Carbonell Castelló, 5,555556 % (1/18), del ple domini amb caràcter privatiu, per títol d'herència, en virtut d'escriptura pública autoritzada pel notari Juan Francisco Herrera García-Canturri, de València, el dia 27 d'abril de 2012. Inscrites el 28 de juny de 1991 i el 9 d'agost de 2012, respectivament, en el Registre de la Propietat de Xàtiva número 1, tom 177, llibre 16, de Rafelguaraf, foli 77, finca 2151, inscripció 5a, i tom 758, llibre 49, de Rafelguaraf, foli 216, inscripció 6a.  
  
  
Finca número 3  
Propietària: Asunción Faus Pales, DNI 75462040E. Domicili a Rafelguaraf, carrer Major, número 14-1. Referència cadastral 57937R658670526586XT. Situació: polígon 7, parcel·la 82. S'expropia el ple domini de 283,76 metres quadrats. Classificació urbanística: sòl no urbanitzable. Ús: vial d'ús públic, destinat a carril bici i de vianants. Límits: nord, parcel·la 196; est, resta de la parcel·la de la qual se segrega; sud, parcel·la 79, i oest, carretera Reial de Carcaixent. Títol d'adquisició: 100 % (totalitat) del ple domini amb caràcter privatiu, per títol d'herència, en virtut d'escriptura pública autoritzada pel notari Joaquín Casanova Ramis, a Xàtiva, el dia 18 d'octubre de 2007. Inscrita el 30 de novembre de 2007 en el Registre de la Propietat de Xàtiva número 1, tom 1257, llibre 67, de Rafelguaraf, foli 183, finca 1176, inscripció 4a.  
  
  
Finca número 4.  
Propietaris: Nu propietari, José Rafael Martí Vidal, DNI 48846140K, domiciliat a Rafelguaraf, carrer Pintor Sorolla, número 28. Usufructuària, Ester Vidal Juan, DNI 84813633O, domiciliada a Montaverner, carrer José Camós, 13, 1r. Referència cadastral 13943F461622882236HJ. Situació: polígon 7, parcel·la 196. S'expropia el ple domini de 139,73 metres quadrats. Classificació urbanística: sòl no urbanitzable. Ús: vial d'ús públic, destinat a carril bici i de vianants. Límits: nord, parcel·la 157; est, resta de la parcel·la de la qual se segrega; sud, parcel·la 82, i oest, carretera Reial de Carcaixent. Títol d'adquisició: José Rafael Martí Vidal, 100 % (totalitat) de la nua propietat amb caràcter privatiu, i Ester Vidal Juan 100 % (totalitat) de l'usdefruit amb caràcter privatiu, per títol de segregació i extinció condomini, en virtut d'escriptura pública autoritzada pel notari Eulogio Marcelino Jover Barber, a Albaida, el dia 12 de novembre de 2013. Inscrita el 20 de desembre de 2013 en el Registre de la Propietat de Xàtiva número 1, tom 1381, llibre 72, de Rafelguaraf, foli 171, finca 5483, inscripció 1a.  
  
  
Finca número 5  
Propietari: Joaquín Lorente Juan, DNI 40269702A. Domicili: Rafelguaraf, carrer Álvaro Garcia, número 11. Referències cadastrals 94587P550112156196ZK i 0863301YJ2206S001XM. Situació: polígon 7, parcel·la 157. S'expropia el ple domini de 393,93 metres quadrats. Classificació urbanística: sòl no urbanitzable 373,72 m² i sol urbà vial 20,21 m². Ús: vial d'ús públic, destinat a carril bici i de vianants. Límits: nord, resta vial d'ús públic; est, resta de la parcel·la de la qual se segrega; sud, parcel·la 196, i oest, carretera Reial de Carcaixent. Títol d'adquisició: 100 % (totalitat) del ple domini amb caràcter privatiu, per títol d'herència, en virtut d'escriptura pública autoritzada pel notari Enrique Taulet, a València, el dia 7 d'agost de 1969, i per extinció de l'usdefruit per defunció d'Eulalia Juan Ripoll. Inscrita el 15 d'abril de 1970 en el Registre de la Propietat de Xàtiva número 1, tom 322, llibre 28, de Rafelguaraf, foli 50, finca 3036, inscripció 4a.  
  
  
Finca número 6  
Propietaris: Isabel Cabañas Martínez, DNI 92920938C, i Isidoro Martínez Villalba, DNI 45969867L. Domicili: Rafelguaraf, carrer Riu Rau, número 2. Referència cadastral 6133294XA1704W2461UO. Situació: carrer Riu Rau, número 2. S'expropia el ple domini de 72,91 metres quadrats. Classificació urbanística: sòl urbà. Ús: vial d'ús públic, destinat a carril bici i de vianants. Límits: nord, carrer Riu Rau; est, resta de la parcel·la de la qual se segrega; sud, vial de domini públic, i oest, carretera Reial de Carcaixent. Títol d'adquisició: 100,00 % (totalitat) del ple domini amb caràcter de guanys, per títol de compravenda, en virtut d'escriptura pública autoritzada pel notari Eduardo Lagaria, de Xàtiva, el dia 21 de gener de 1975. Inscrita el 25 d'agost de 1975 en el Registre de la Propietat de Xàtiva número 1, tom 398, llibre 32, de Rafelguaraf, foli 68, finca 3371, inscripció 3a.  
  
  
Contra el present acord, que posa fi a la via administrativa de conformitat amb el que establix l'article 109.c de la Llei 30/1992, de 26 de novembre, els interessats, per ser titulars de béns i drets afectats pel procediment d'expropiació forçosa, podran interposar els recursos següents:  
  
1. Directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'este acord en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
2. Potestativament, recurs de reposició davant del Consell, en el termini d'un mes comptat des de l'endemà de la notificació o publicació, si és el cas, del present acord en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el recurs potestatiu de reposició.  
  
En el cas de l'administració promotora del procediment, a l'empara del que establix l'article 44 de la Llei 29/1998, de 13 de juliol, no podrà interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'este acord en el Diari Oficial de la Comunitat Valenciana, es podrà formular requeriment raonat perquè s'anul·le o revoque el present acord. El requeriment s'entendrà rebutjat si, dins del mes següent a la seua recepció, no s'obtinguera contestació.  
  
Tot això sense perjuí que els interessats puguen exercitar qualsevol altra via que estimen oportuna.  
  
València, 12 de desembre de 2014  
  
El conseller secretari,  
JOSÉ CÍSCAR BOLUFER